ОЧЕКИВАЊA РОДИТЕЉА ОД ДЕЦЕ СА КОХЛЕАРНИМ ИМПЛАНТИMА У СРБИЈИ

Aпстракт
У раду се испитују очекивања родитеља у процесу доношења одлука о кохлеарној имплантацији детета, као и задовољство исходима имплантације детета. Испитивање је извршено на узорку од 77 испитаника оба пола, чија се деца рехабилитују у „Дечијој кући“, КБЦ Звездара у Београду, као и у школама за глуву и наглуву децу у Крагујевцу, Суботици и Нишу. За потребе истраживања коришћена је скала под називом „Деца са кохлеарним имплантом: перспективе родитеља” (Children with Cochlear Implants: Parental Perspectives – CCIPP, Archbold et al., 2002). Резултати истраживања указују да су родитељи били осредње сигурни у сопствену одлуку о имплантацији деце, као и да су осредње задовољни исходима имплантације. Додатни рад сурдолога са децом код куће и степен оштећења слуха деце пре имплантације немају ефекта на сигурност одлуке њихових родитеља о имплантацији. Такође, са њом није повезана ни старост деце, узраст имплантације и недељна учесталост рехабилитације, иако све три наведене варијабле корелирају са задовољством исходима имплантације деце оштећеног слуха.

PARENTAL EXPECTATIONS FROM CHILDREN WITH COCHLEAR IMPLANTS IN SERBIA
Abstract
This study examines parental expectations in a process decision making on the implantation in children as well as for the parents’ contentment with the outcome of the implantation.  The research was carried out on the sample of 77 examinees of both sexes whose children are rehabilitated at “Children’s House” at the Clinical Hospital Centre in Belgrade as well at schools for deaf and hard of hearing children in Kragujevac, Subotica and Niš. The scale entitled Children with Cochlear Implants: Parental Perspectives (CCIPP, Archbold et al., 2002) was used for the purpose of the research. The results of the research indicate that the parents were relatively confident in their own decision on the implantation of children, and that they were relatively satisfied with the outcome of implantation. Additional work of surdologists  with children at home and the level of children’s hearing impairment prior to the implantation have no effect on the certainty of their parents’ decision on the implantation. Moreover, the age of children, the age at which the implantation has been performed and the weekly frequency of the rehabilitation are neither related to it although all of the three aforementioned variables correlate with the contentment with the outcome of the implantation in hearing impaired children. 

УВОД


Језик представља основно средство комуникације између људи свих узраста, почевши од детињства, у свим друштвима и културама на свету. Путем комуникације људи успостављају и одржавају међусобне односе, па ситуације у којима је језичка комуникација отежана или онемогућена, као што је оштећење слуха комуникатора, могу негативно утицати на његово психолошко стање и друштвени живот (Reilly et al., 2006). Особе са значајним оштећењем слуха често се сусрећу са тешкоћама у развоју говора и језика јер нису у могућности да чују и разумеју говор. Кохлеарни имплант представља најсавременије аудитивно помагало које особама са тешким и дубоким оштећењем слуха олакшава учествовање у комуникацији (Sharma & Dorman, 2006). То је електронски систем који се хируршким путем поставља у структуре унутрашњег уха  да би стимулисао слушни нерв који директно шаље аудитивне сензације у мозак (Wheeler, 2008). Имплант се разликује од конвенционалних слушних апарата чија је сврха појачавања звукова. Циљ кохлеарне имплантације је да омогући људима са тешким и дубоким оштећењем слуха, које не могу имати користи од конвенционалних слушних апарата, да чују звукове и развију језик и говор (Eisen, 2009). Данас се кохлеарна имплантација сматра рутинском хируршком интервенцијом- процењује се да се годишње имплантира око 45 000 особа са тешким и дубоким оштећењем слуха широм света. Прва савремена кохлеарна имплантација у Србији урађена је 2002. године (Dankuc, Vlaški, Pejaković i Mrđanov, 2015), а данас представља рутинску интервенцију намењену деци са тешким и дубоким оштећењем слуха.


Дијагностиковање оштећења слуха код  детета неминовно погађа родитеље. Они могу искусити тугу, бес, порицање, збуњеност, као и беспомоћност (Steinberg, Delgado, Bain & Ruperto., 2003). Веома је важно да се родитељи потруде да очувају сопствену функционалност, с обзиром да у процесу рехабилитације детета оштећеног слуха управо они имају виталну улогу. Они доносе одлуку о кохлеарној имплантацији, активно учествују у свим аспектима рехабилитације и представљају значајну спону између детета и стручног особља (Incesulu, Vural & Erkam, 2003). Утврђено је да је ангажованост родитеља у рехабилитацији детета један од најзначајнијих фактора од којих зависи успех кохлеарне имплантације и целокупан напредак детета (Allegretti, 2002; Geers & Brenner, 2003; Spencer, 2004), као и да веће ангажовање родитеља током рехабилитације позитивно корелира са бољим развојем језика и говора, посебно када је дете било укључено у програм ране интервенције одмах након што је дијагностиковано оштећење слуха (DesGeorges, 2003; Moeller, 2000; Yoshinaga-Itano, Sedey, Coulter & Mehl, 1998). Шарма и Дорман (Sharma & Dorman, 2006) наводе да је важно да имплантација буде спроведена недуго након дијагностиковања оштећења слуха, да би дете што раније било изложено акустичким дражима. Кашњење у дијагностиковању и касније укључивање у рехабилитацију може се негативно одразити на усвајање језика код деце, њихова образовна постигнућа, као и друштвени живот (Huttunen et al., 2009; Incesulu et al., 2003). 


Хајд и сарадници (Hyde, Punch & Komesaroff,, 2010a) наводе да родитељи сматрају процес одлучивања за кохлеарну имплантацију стресним, иако су често убеђени да немају другу могућност. Због тога значајан фактор одлучивања представља располагање потпуним, релевантним и савременим информацијама о овој интервенцији као и о њеним могућим исходима. Чланови стручног тима су дужни да правовремено обезбеде родитељима релевантне информације у погледу кохлеарне имплантације на темељу којих ће моћи да донесу одлуку у погледу имплантације свог детета и заснују реална очекивања у односу на исходе рехабилитације. 


Новији тренд који налаже могућност имплантације и деце са тешким, поред деце са дубоким оштећењем слуха, многим родитељима отежава процес одлучивања у погледу рехабилитације њихове деце. Према ранијим критеријумима који су се односили на подобност кандидата за кохлеарну имплантацију, деца која имају употребљиве остатке слуха нису сматрана кандидатима за ову интервенцију. Међутим, временом су се критеријуми променили, тако да се сада и деца са тешким оштећењем слуха подвргавају кохлеарној имплантацији, упркос чињеници да на тај начин неповратно губе постојеће, биолошке остатке слуха. Уколико је јасно да дете због тежине оштећења слуха не може имати користи од слушних апарата и уз њихову помоћ развити говорни језик, одлука о кохлераној имплантацији се намеће као очигледан избор за родитеље. Међутим, уколико дете показује знаке језичког развоја уз употребу слушних апарата, ова одлука постаје комплекснија, а тиме и стреснија. 

Са порастом популарности кохлеарне имплантације у развијеним земљама у последње две деценије, и због тренда сагледавања кохлеарног импланта као најбољег решења за тешка и дубока оштећења слуха, очекивања родитеља од исхода ове интервенције код њихове деце су све већа, што потврђују и резултати истраживања (Christiansen & Leigh, 2002; Weisel, 2007; Zaidman-Zait & Most, 2005). Ипак, велика разноликост исхода кохлеарне имплантације (Bat-Chava, 2005; Hawker et al. , 2008; Inscoe, Odell, Archbold & Nikolopoulos,  2009; Pisoni, Conway, Kronenberger, Horn & Henning,, 2008; Purdy, 1995; Sach & Whynes, 2005; Spencer, 2004; Spencer & Marschark, 2003; Svirsky, Robbins, Kirk, Pisoni & Miyamoto, 2000) указује да је веома тешко са сигурношћу предвидети успешност рехабилитације за свако појединачно дете. Таква ситуација захтева од родитеља да морају да донесу одлуку о имплантацији свог детета у одсуству било какве извесности у погледу користи које ће дете имати од ње. У неким случајевима, очекивања родитеља од кохлеарне имплантације њихове деце буду оправдана, чак и надмашена, док се у другим јављају тешкоће у перцепцији и продукција говора деце (Holt & Kirk, 2005; Robbins, Svirsky & Kirk, 1997). 

Кохлеарна имплантација је више од било које друге аудиолошки оријентисане технолошке иновације утицала на промену друштва због начина на који је променила животе деце оштећеног слуха, јер им је омогућила да развију говор и похађају редовне школе. Будући да родитељи имају кључну улогу у целокупном процесу рехабилитације имплантиране деце, одлучили смо да се у оквиру овог истраживања посветимо утврђивању фактора који могу утицати на њихов процес доношења одлуке о имплантацији деце оштећеног слуха, као и на њихово задовољство исходима рехабилитације.  
МЕТОД РАДА
Циљ истраживања
Овим истраживањем желели смо да испитамо каква су очекивања родитеља деце која су кохлеарно имплантирана у Србији, тј. који фактори утичу на процес доношења одлуке родитеља о имплантацији детета, као и на задовољство родитеља исходима имплантације.


Циљ истраживања био је утврдити ефекат степена оштећења слуха пре имплантације, као и додатног рада сурдолога (дефектолога специјализованог за рад са децом оштећеног слуха) са децом оштећеног слуха код куће на процес доношења одлуке родитеља о имплантацији детета, и на њихово задовољство исходима имплантације. Додатни рад, у контексту овог истраживања, подразумева вежбе слушне пажње и дискриминације, као и рад на изградњи говора и језика. Желели смо и да утврдимо постоји ли повезаност старости деце, узраста када су имплантирана и недељне учесталости говорно-језичких вежби са процесом доношења одлуке и задовољства родитеља исходима имплантације. 
Узорак испитаника и начин спровођења истраживања
Испитивање је извршено на узорку од 77 испитаника оба пола, чија се деца рехабилитују у „Дечијој кући“, КБЦ Звездара у Београду, као и у школама за глуву и наглуву децу у Крагујевцу, Суботици и Нишу. Пре кохлеарне имплантације деца испитаника су имала тешко (41 или 53,2%) или дубоко (36 или 46,8%) оштећење слуха. Са децом 23 (30%) испитаника сурдолог додатно ради  код куће, док 54 (74%) испитаника не практикује додатни рад. Хронолошки узраст њихове деце у тренутку испитивања се креће од две до деветнаест година (просечан узраст 8,2 год.), а узраст када су имплантирана варира у распону од једне године до тринаест година (просечан узраст имплантације је 4 године). Недељна учесталост говорно-језичких вежби које деца похађају се креће у опсегу од 0 до 5 (просечно 2 третмана недељно).
Након усменог упознавања са сврхом истраживања, испитаницима су дата упутства о попуњавању скале, коју су имали могућност да попуне у року од неколико дана. Од 92 подељене скале, у предвиђеном року је враћено попуњених 77, које су чиниле крајњи узорак истраживања. Истраживање је спроведено током друге половине 2017. године и прве половине 2018. године. 
Инструмент
Општи подаци о испитаницима и њиховој имплантираној деци су добијени од родитеља и сурдолога из „Дечије куће“ КБЦ Звездара и надлежних особа из школа за глуву и наглуву децу у Крагујевцу, Суботици и Нишу, и односе се на степен оштећења слуха детета пре имплантације, затим додатни рад са сурдологом, старост деце, узраст када су имплантирана и недељну учесталости говорно-језичких вежби које деца похађају.
У истраживању је коришћена скала „Деца са кохлеарним имплантом: перспективе родитеља“ (Children with Cochlear Implants: Parental Perspectives – CCIPP, Archbold, Lutman, Gregory, O’Neill & Nikolopoulos, 2002) за испитивање искуства родитеља након најмање једне године од имплантације њиховог детета. Петостепена скала Ликертовог типа садржи 74 тврдње са којима испитаници заокруживањем исказују степен (не)слагања. Нижи скорови на скали указују на позитивнија искуства родитеља. 
Скала се састоји од две главне субскале: прва се односи на процес доношења одлуке родитеља о имплантацији детета (25 тврдњи), а друга на задовољство родитеља исходима имплантације (49 тврдњи).

 Субскалу „Процес доношења одлуке родитеља о имплантацији детета“ чине субтестови које се односе на: а) сигурност одлуке (10 тврдњи); б) проблем и предности рехабилитације (10 тврдњи); и в) очекивања испитаника од имплантације (5 тврдњи). Субскалу „Исходи имплантације-искуство родитеља“ чине субтестови: а) комуникација детета (7 тврдњи), б) генерално функционисање детета (6 тврдњи), ц) ослањање на сопствене снаге детета (4 тврдње), д) благостање/напредовање детета (5 тврдњи), е) социјалне интеракције (7 тврдњи), ф) образовни потенцијали (7 тврдњи), г) ефекти имплантације (7 тврдњи), и х) потреба детета након кохлеарне имплантације за подршком (6 тврдњи).
Према упутству аутора, оцењивање сигурности одлуке о имплантацији се врши на следећи начин: од 1 до 41 укупних постигнутих поена на субскали „Процес доношења одлуке родитеља о имплантацији детета“ указују на сигурну одлуку, вредност збира у распону од 42 до 83 поена указује на осредњу сигурност одлуке, док укупан збир у распону од 84 до 125 указује на испитанике који нису показали сигурност приликом одлучивања о имплантацији свог детета.

Укупан скор на субскали „Исходи имплантације-искуство родитеља“ који се креће у распону од 1 до 82 указује на одлично искуство родитеља са исходима имплантације детета, вредност збира у распону од 83 до 163 указује на осредње задовољство исходима имплантације, док укупан резултат у распону од 164 до 245 указује на незадовољство испитаника исходима имплантације детета.
Методе обраде података
Анализа података извршена је применом статистичког пакета за обраду података SPSS for Windows. Израчунате су аритметичке средине - AS (мера централне тенденције) и стандардне девијације – SD (мера варијабилности). Примењене су и дескриптивне анализе резултата, а повезаност међу варијаблама утврђивана је израчунавањем Пирсоновог коефицијента корелације. Унутаргрупне и међугрупне разлике провераване су применом једнофакторске анализе варијансе и Робусног теста у случајевима код којих  је Левинов тест хомогености указао на неопходност његове примене.
РЕЗУЛТАТИ ИСТРАЖИВАЊА
Табела 1. Резултати испитаника на субскали „Процес доношења одлуке родитеља о имплантацији детета“ категорисани према критеријуму додатног рада сурдолога
 са децом оштећеног слуха код куће
Table1. Results of the respondents to the subscale "The process of making a decision the parents of the child implantation" ranked by criteria surdologist extra work with hearing impaired children at home 
	Субтест
	Додатни рад са сурдологом
	N
	AS
	SD
	F
	df
	p

	Сигурност одлуке
	Да
Не
	23

54
	20,09
19,69
	4,08
2,71
	0,18*
	1, 30
	0,668

	Очекивани проблеми и предности рехабилитације
	Да
Не
	23

54
	20,65
20,41
	4,86
2,87
	0,51*
	1, 28
	0,824

	Очекивања родитеља од кохлеарне имплантације детета


	Да
Не
	23

54
	11,87
12,39
	2,76
2,27
	0,73


	1, 75


	0,394



	Укупни скор субскале “Одлука”
	Да
Не
	23
54
	52,61

52,48


	9,55
5,24
	0,00*


	1,27

	0,953




*резултат је према Робусном тесту
Анализом података добијених применом једнофакторске анализе варијансе (ANOVA), као и Робусног теста, нису утврђене статистички значајне разлике просечних одговора испитаника у односу на критеријум додатног рада сурдолога са децом оштећеног слуха у погледу доношења одлуке о кохлеарној имплантацији детета. 
Табела 2. Резултати испитаника на субскали „Исходи кохлеарне имплантације детета – искуство родитеља” категорисани према критеријуму додатног рада сурдолога са децом оштећеног слуха код куће
Table 2. Results of the respondents to the subscale “The outcomes of cochlear implantation child - parents experience” ranked by criteria surdologist extra work with hearing impaired children at home
	Субстест
	Додатни рад са сурдологом
	N
	AS
	SD
	F
	df
	p

	Комуникација детета
	Да
	23
	16,26
	3,04
	4,92
	1, 75
	0,030

	
	Не
	54
	17,96
	3,09
	
	
	

	Генерално функционисање детета
	Да
	23
	12,65
	2,70
	0,53
	1, 75
	0,113

	
	Не
	54
	13,69
	2,53
	
	
	

	Ослањање детета на сопствене снаге
	Да
	23
	9,00
	2,57
	6,73
	1, 75
	0,180

	
	Не
	54
	9,70
	1,84
	
	
	

	Благостање/напредовање детета
	Да
	23
	10,65
	2,58
	0,40
	1, 75
	0,062

	
	Не
	54
	11,83
	2,46
	
	
	

	Социјалне интеракције
	Да
	23
	17,74
	3,44
	0,31*
	1, 32
	0,578

	
	Не
	54
	18,19
	2,51
	
	
	

	Образовни потенцијали
	Да
	23
	14,91
	4,01
	0,03
	1, 75
	0,171

	
	Не
	54
	16,11
	3,23
	
	
	

	Ефекти имплантације
	Да
	23
	20,00
	4,22
	0,10
	1, 75
	0,873

	
	Не
	54
	20,15
	3,49
	
	
	

	Потребе детета за подршком
Укупни скор субскале “Исходи”
	Да
	23
	12,83
	2,49
	0,24
0,00


	1, 75 

1,75
	0,191

0,045

	
	Не
	54
	13,65
	2,50
	
	
	

	Potrebe deteta za podrškom
	Да
	 23
	   114,04
	15,13       
	0,24
	1, 38
	0,627

	
	Не
	 54
	   121,28
	13,83
	
	
	


*резултат је према Робусном тесту
У тебели 2 приказана је статистичка значајност разлика резултата група испитаника на субскали „Исходи кохлеарне имплантације детета – искуство родитеља”. Она је испољена на субтесту којим се процењује комуникација детета након имплантације, коју су бољом проценили испитаници чија деца додатно раде са сурдологом код куће, као и код укупних постигнућа на субскали, што указују да су испитаници чија деца додатно раде са сурдологом задовољнији исходима рехабилитације у односу на другу групу испитаника. 
Табела 3. Резултати испитаника у односу на степен оштећења слуха детета пре имплантације на субскали „Процес доношења одлуке родитеља о имплантацији детета“
Table 3. Results of the respondents in relation to the hearing loss of a child before implanting on the subscale "The process of making a decision the parents of the child implantation"
	Субтест
	Степен
оштећења 
слуха
	N
	AS
	SD
	F
	df
	p

	Сигурност одлуке
	Тешко
	41
	19,80
	3,47
	0,00
	1, 75
	0,999

	
	Дубоко
	36
	19,81
	2,81
	
	
	

	Очекивани проблеми и предности рехабилитације
	Тешко
	41
	20,71
	3,63
	0,35
	1, 75
	0,554

	
	Дубоко
	36
	20,22
	3,49
	
	
	

	Очекивања родитеља од кохлеарне имплантације детета
	Тешко
	41
	12,02
	2,47
	0,64

	1, 75


	0,423


	
	Дубоко
	36
	12,47
	2,38
	
	
	

	Očekivanja roditelja od kohlearne implantacije deteta
	
	
	
	
	2,00
	1, 38
	0,165

	Укупни скор субскале “Одлука”
	Тешко
Дубоко
	41

36
	52,54
52,50

	6,95

6,61
	0,00    


	1, 75
	0,981




Разлике у просечним резултатима испитаника на субскали  „Процес доношења одлуке родитеља о имплантацији детета“ које би се могле сматрати статистички значајним нису утврђене ни након категоризације испитаника према критеријуму степена оштећења слуха њиховог детета пре имплантације. 
Табела 4. Резултати испитаника у односу на степен оштећења слуха детета пре имплантације на субскали „Исходи кохлеарне имплантације детета – искуство родитеља “
Table 4. Results of the respondents in relation to the hearing loss of a child before implanting on the subscale “The outcomes of cochlear implantation child - parents experience”
	Субстест
	Степен
оштећења 
слуха
	
	N
	AS
	SD
	F
	df
	p

	Комуникација детета
	Тешко
	
	41
	16,66
	2,98
	5,92
	1, 75
	0,017

	
	Дубоко
	
	36
	18,36
	3,14
	
	
	

	Генерално функционисање детета
	Тешко
	
	41
	12,71
	2,50
	1,38
	1, 75
	0,243

	
	Дубоко
	
	36
	14,19
	2,72
	
	
	

	Ослањање детета на сопствене снаге
	Тешко
	
	41
	9,12
	2,45
	2,97*
	1, 68
	0,089

	
	Дубоко
	
	36
	9,92
	1,53
	
	
	

	Благостање/напредовање детета
	Тешко
	
	41
	11,51
	2,73
	0,13
	1, 75
	0,908

	
	Дубоко
	
	36
	11,44
	2,34
	
	
	

	Социјалне интеракције
	Тешко
	
	41
	17,95
	2,74
	0,12
	  1, 75
	0,739

	
	Дубоко
	
	36
	18,17
	2,90
	
	
	

	Образовни потенцијали
	Тешко
	
	41
	15,10
	3,30
	3,16
	1, 75
	0,079

	
	Дубоко
	
	36
	16,50
	3,62
	
	
	

	Ефекти имплантације
	Тешко
	
	41
	18,44
	3,28
	22,90
	1, 75
	0,000

	
	Дубоко
	
	36
	22,00
	3,22
	
	
	

	Потребе детета за подршком
Укупни скор субскале “Исходи”                          
	Тешко
	
	41
	12,71
	2,68
	7,25

9,72


	1, 75 

1, 75
	0,009

0,003

	
	Дубоко 

Тешко
Дубоко
	
	36

41

36
	14,19

114,54

124,33
	2,12

14,97

12,21
	
	
	


*резултат је према Робусном тесту
Резултати статистичких анализа приказани у Табели 4 указују да су родитељи деце која су пре имплантације имала тешко оштећење слуха значајно задовољнији њиховом комуникацијом, ефектима имплантације, потребом за подршком, као и укупним исходима имплантације него родитељи чија су деца имала дубоко оштећење слуха. 
   Табела 5. Корелације резултата субтестова и субскала у односу на независне варијабле
Table 5. Correlations results of subtests and subscale in relation to the independent variables
	

	1
	2
	3
	4
	5
	6
	7
	8
	9
	10
	11
	12
	13

	А
	-0,151
	-0,574**
	-0,233*
	-0,059
	-0,226*
	0,113
	-0,193
	-0,141
	0,073
	-0,240*
	-0,374**
	-0,209
	-0,299**

	Б
	-0,282*
	-0,536**
	-0,187
	0,019
	-0,337**
	-0,046
	-0,262*
	-0,092
	0,133
	-0,226*
	-0,405**
	-0,182
	-0,357**

	В
	-0,304**
	-0,429**
	-0,051
	-0,179
	-0,242*
	 -0,083
	-0,274*
	-0,168
	-0,032
	-0,174
	-0,308**
	-0,209
	-0,353**


*Корелација је значајна на нивоу 0,05;  ** Корелација је значајна на нивоу 0,01
*Легенда: Независне варијабле: А – старост детета; Б – узраст детета када је имплантирано; В – недељна учесталост говорно-језичких вежби; 
1 – субтест Комуникација детета; 2 – субтест Ефекти имплантације; 3 – субтест Потреба детета за подршком;  4 – субтест Генерално функционисање детета; 5 – субтест Социјалне интеракције; 6 – субтест Образовни потенцијали детета; 7 – субтест Ослањање детета на сопствене снаге;  8 – субтест Благостање/напредовање детета; 9 – субтест Очекивани проблеми и предности рехабилитације; 10 – субтест Сигурност одлуке; 11 – субтест Очекивања родитеља од имплантације детета; 12 – субскала Одлука родитеља о кохлеарној имплантацији детета; 13 – субскала Задовољство родитеља исходима имплантације.
          Значајна повезаност негативног смера утврђена је за резултате на субскали „Исходи кохлеарне имплантације детета - искуство родитеља“ и све три испитиване независне варијабле, док за ове варијабле и резултате на субскали „Процес доношења одлуке родитеља о имплантацији детета“ повезаност није утврђена. Старост детета испитаника негативно корелира са резултатима на субтестовима: „Ефекти имплантације“, “Потреба детета након кохлеарне имплантације за подршком“, „Сигурност одлуке“ и „Очекивања испитаника од имплантације“. Узраст имплантирања детета је негативно повезан са резултатима на субтестовима: „Комуникација детета“, „Ефекти имплантације“, „Социјалне интеракције“, „Ослањање на сопствене снаге детета“, „Сигурност одлуке“ и „Очекивања испитаника од имплантације“. Недељна учесталост говорно језичких вежби које похађа имплантирано дете је негативно корелирала са резултатима на субтестовима: „Комуникација детета“, „Ефекти имплантације“, „Социјалне интеракције“ и „Ослањање на сопствене снаге детета“.
ДИСКУСИЈА
Након дијагностиковања оштећења слуха детета, родитељи морају да савладају велики број нових информација и упутстава, и да се упознају са образовним, комуникационим и технолошким могућностима које су на располагању њиховом детету (Hyde, Punch & Komesaroff 2010b). Обавезна провера стања слуха новорођенчади, која је стандардна у већини развијених земаља, омогућила је родитељима да се одлучују за кохлеарну имплантацију деце већ у најранијем периоду њиховог живота, на узрасту од само неколико месеци. Бројна истраживања исхода кохлеарне имплантације која су споведена последњих година углавном су била усмерена на перцепцију говора и развој говорног језика. На развој образовних потенцијала, радне способности, психосоцијалне факторе, као и очекивања и искуства родитеља је било усмерено мање пажње истраживача (Spencer & Marschark, 2003; Swanwick & Tsverik, 2007; Thoutenhoofd et al. , 2005). С обзиром да подаци добијени од родитеља пружају значајан увид у функционисање детета, ток имплантације, потребу за додатним интервенцијама, као и корист и ограничења са којима се суочавају, веома су значајни за стручни тим који је задужен за рехабилитацију јер помажу осмишљавање и усмеравање будућих акција (Cox & Alexander, 1999). За тему овог истраживања одредили смо утврђивање чинилаца значајних за процес доношења одлуке родитеља о имплантацији детета, као и за задовољство родитеља исходима имплантације.

Резултати нашег истраживања указују да су родитељи били осредње сигурни у сопствену одлуку о имплантацији деце, као и да су осредње задовољни исходима имплантације. Нису утврђене разлике које се могу сматрати статистички значајним у погледу сигурности одлуке испитаника о кохлеарној имплантацији деце у односу на критеријум њиховог додатног рада са сурдологом код куће. Вероватно је да, упркос чињеници да стручњаци представљају најрелевантнији извор информисања родитеља о процесу и могућим исходима кохлеарне имплантације, сама фреквентност контаката родитеља са њима не утиче значајно на сигурност одлуке родитеља о имплантацији детета. Такође, с обзиром да је минимални узраст на којем се спроводи имплантација снижен на мање од 6 месеци живота, за разлику од узраста од једне године који се раније преферирао (Dettman, Pinder, Briggs, Dowell, & Leigh, 2007; Holt & Svirsky, 2008; Valencia, Rimell, Friedman, Oblander, & Helmbrecht., 2008; Birman, 2009; Lesinski-Schiedat, 2004), и да припада предговорном периоду говорно-језичког развоја, могуће је да евентуалне помаке у слушању и продукцији који су последица додатног рада сурдолога са дететом код куће родитељи не опажају као значајне и важне за одлучивање о имплантацији.

Непостојање значајних разлика у сигурности одлуке у односу на критеријум степена оштећења слуха детета пре имплантације представља веома  интересантан налаз будући да је у колизији са резултатима претходно спроведених истраживања (Burger et al., 2005; Fitzpatrick et al., 2009; Hyde et al., 2010a; Radić-Šestić, Šešum i Isaković, 2018), који указују да се родитељи деце која имају остатке слуха суочавају са значајним тешкоћама приликом одлучивања за кохлеарну имплантацију за разлику од родитеља чија деца имају дубоко оштећење слуха, којима се одлука о имплантацији намеће као очигледан избор. Могуће је да су резултати које смо добили последица популарности кохлеарног импланта, као и растућег поверења родитеља у његове могућности заснованог на доброј информисаности, као и личним искуствима са децом која су већ имплантирана. 

Чињеница је да деца са тешким и дубоким оштећењем слуха уз коришћење кохлеарног импланта побољшавају перцепцију говора, говорну продукцију, као и развој језика (Niparko, 2009), али кохлеарни имплант утиче не само на квалитет и квантитет комуникације, већ и на опште стање и генерално фукнционисање имплантиране деце (Sach & Whynes, 2005). У побољшање квалитета живота деце најбољи увид имају њихови родитељи, па се и корист од имплантације најбоље може процењивати на основу информација добијених од њих (Hashemi & Monshizadeh, 2011; Incesulu et al., 2003).

Резултати нашег истраживања указују да се додатни рад сурдолога са дететом оштећеног слуха показао показао статистички значајним за укупан скор субскале којом се процењују исходи кохлеарне имплантације (њима су задовољнији родитељи са чијим дететом сурдолог ради додатно код куће), као и на субтесту „Комуникација детета“, којом је задовољнија иста група испитаника, док код резултата других субтестова није потврђено постојање статистички значајних разлика. Овакви резултати су донекле и очекивани, будући да је рад сурдолога примарно оријентисан управо ка развоју слушања и говорно-језичке комуникације, што је поготово наглашено у периоду непосредно након кохлеарне имплантације детета оштећеног слуха, као и јачању његових општих капацитета.


Разлике у односу на степен оштећења слуха детета пре кохлеарне имплантације које се односе на задовољство родитеља исходима имплантације у оквиру нашег истраживања испољене су на укупном скору субскале, као и на субтестовима који се односе на комуникацију детета након имплантације, ефекте имплантације и потребу детета за подршком. Налаз да су родитељи чија су деца пре имплантације имала тешко оштећење слуха значајно задовољнији свим наведеним категоријама исхода, може да указује да су родитељи деце са дубоким оштећењем слуха имали нереално висока очекивања од имплантације, али и да су постојећи остаци слуха код деце са тешким оштећењем пре имплантације допринели лакшој и квалитетнијој рехабилитацији након имплантације, будући да су на основу њих постављене основе развоја говорно-језичке комуникације.

Статистички значајне повезаности негативног смера утврђене за резултате на субскали која се односи на исходе имплантације у односу на старост детета, узраст имплантације и недељну учесталост говорно-језичких вежби упућују да задовољство родитеља исходима кохлеарне имплантације њихове деце расте са порастом вредности поменутих варијабли. Овакву повезаност донекле потврђују и налази других истраживача (Geers, 2003; Lyngbäck, 2016), који су утврдили да је велика разноврсност исхода имплантације последица деловања и унутрашњих и спољашњих фактора, као што су: узраст на којем је дете имплантирано, породична конзистентност, матерењи језик детета, образовање и социоекономски статус породице, ангажованост породице у рехабилитацији након имплантације, когнитивно функционисање детета, постојање удружених ометености, приступ школовању и здравственим установама итд. Међутим, повезаност старости детета, узраста имплантације и недељне учесталости говорно-језичких вежби са укупним скоровима на субскали која се односи на одлучивање родитеља није утврђена, за шта би се објашњење могло пронаћи у тврдњи Лија и сарадника (Li, Bain & Steinberg, 2004) да на родитеље у процесу доношења одлуке о кохлеарној имплантацији деце, поред информација које су им доступне, утичу и њихова веровања, вредности и ставови. Они су, на основу резултата свог истраживања, утврдили да су личне карактеристике родитеља утицале на одлуку о кохлеарној имплантацији исто као и тематска искуства и препоруке стручњака.
ЗАКЉУЧАК


Успешност рехабилитације деце оштећеног слуха, поред биолошких, условљавају и бројни средински фактори, а један од најзначајнијих представља улога њихових родитеља.  Доношење одлуке о имплантацији глувог детета, поред примарног страха од ризика самог оперативног захвата, родитељима додатно отежава и неизвесност у погледу исхода рехабилитације након имплантације, који могу бити веома разноврсни. На основу резултата нашег истраживања може се закључити да су родитељи били релативно сигурни у сопствену одлуку о имплантацији деце, као и да су релативно задовољни исходима имплантације. Утврдили смо да додатни рад сурдолога са децом код куће и степен оштећења слуха деце пре имплантације немају ефекта на сигурност одлуке њихових родитеља о имплантацији, а са њом није повезана ни старост деце, узраст имплантације и недељна учесталост рехабилитације, иако све три наведене варијабле корелирају са задовољством исходима имплантације деце оштећеног слуха. С обзиром на комплексност и деликатност одлуке о кохлеарној имплантацији коју родитељи морају да донесу, као и несигурност у погледу њених исхода, веома је важно да на време буду објективно, организовано и систематично информисани од стране чланова стручног тима о свим аспектима кохлеарне имплантације, са посебним нагласком на њене емпиријски потврђене могућности, али и ограничења. 

Резиме

Кохлеарни имплант је уређај који особама са тешким и дубоким оштећењем слуха омогућава пријем звука и намењен је људима који немају практичне користи од конвенционалних слушних апарата. Кандидати за кохлеарну имплантацију су пацијенти којима је оштећен слух на нивоу кохлее. Улога родитеља у рехабилитацији деце оштећеног слуха, од тренутка дијагностиковања па све до крајњих исхода рехабилитације, с правом се сматра незамењивом. Процес одлучивања за кохлеарну имплантацију свог детета може бити веома изазован за родитеље. Очекивања родитеља у погледу успешности кохлеарне имплантације, висок степен њиховог инвестрања у рехабилитацију свог детета, као и релативна инванзивност кохлеарне имплантације у поређењу са коришћењем слушних апарата намећу потребу за истраживањем свих чиниоца овог комплексног процеса. У нашем истраживању усмерили смо се на испитивање фактора који су значајни за процес доношења одлуке родитеља о имплантацији детета, као и за задовољство родитеља исходима имплантације. Испитивање је извршено на узорку од 77 испитаника оба пола, чија се деца рехабилитују у „Дечијој кући“, КБЦ Звездара у Београду, као и у школама за глуву и наглуву децу у Крагујевцу, Суботици и Нишу. За потребе истраживања коришћена је скала под називом „Деца са кохлеарним имплантом: перспективе родитеља” (Children with Cochlear Implants: Parental Perspectives – CCIPP, Archbold et al. , 2002). Резултати нашег истраживања указују да су родитељи били осредње сигурни у сопствену одлуку о имплантацији деце, као и да су осредње задовољни исходима имплантације. Додатни рад сурдолога са децом код куће и степен оштећења слуха деце пре имплантације немају ефекта на сигурност одлуке њихових родитеља о имплантацији. Такође, са њом није повезана ни старост деце, узраст имплантације и недељна учесталост рехабилитације, иако све три наведене варијабле корелирају са задовољством исходима имплантације деце оштећеног слуха. Вредност овог истраживања огледа се у доприносу развоју теорије и праксе рехабилитације слуха и говора, с обзиром на упадљиво ниску заступљеност испитивања чинилаца који утичу на одлучивање и задовољство исходима кохлеарне имплантације родитеља деце оштећеног слуха у Србији. Значајности истраживања доприноси и број испитаника укључених у узорак, који је објективно велики с обзиром на специфичност популације која је испитивана. 
Summary

A cochlear implant is a device which enables persons with severe and profound hearing impairment to receive sounds and is intended for people to whom conventional hearing aids are of no practical use. The candidates for cochlear implantation are patients who are deaf because of the state of cochlea. The role of parents in the rehabilitation of hearing impaired children from the moment of the establishment of the diagnosis all the way to the final outcome of the rehabilitation is justifiably considered to be irreplaceable. Decision making can be challenging for parents contemplating cochlear implantation on their child’s behalf. Parents’ expectations of success from the cochlear implantation, the high level of parents’ investment in their children’s rehabilitation and the relative invasiveness of cochlear implantation compared to hearing aids mean that it is important to examine all the factors of this complex process. In our research, we have centered on the examination of the factors which are significant for the process parents’ decision making on the implantation in children as well as for the parents’ contentment with the outcome of the implantation.  
        The research was carried out on the sample of 77 examinees of both sexes whose children are rehabilitated at “Children’s House” at the Clinical Hospital Centre in Belgrade as well at schools for deaf and hard of hearing children in Kragujevac, Subotica and Niš. The scale entitled Children with Cochlear Implants: Parental Perspectives (CCIPP, Archbold et al., 2002) was used for the purpose of the research.  
The results of the research indicate that the parents were relatively confident in their own decision on the implantation of children, and that they were relatively satisfied with the outcome of implantation. Additional work of surdologists  with children at home and the level of children’s hearing impairment prior to the implantation have no effect on the certainty of their parents’ decision on the implantation. Moreover, the age of children, the age at which the implantation has been performed and the weekly frequency of the rehabilitation are neither related to it although all of the three aforementioned variables correlate with the contentment with the outcome of the implantation in hearing impaired children. 

The value of this research is reflected in the contribution to the development of theory and practice of hearing and speech rehabilitation considering the noticeably rare examination of factors which affect decision making and contentment with the outcome of the cochlear implantation of hearing impaired children’s parents in Serbia. What also contributes to the significance of the research is the number of the examinees comprising the sample, which is relatively large considering the specificity of the examined population.  

� Рад је проистекао из пројекта „Креирање протокола за процену едукативних потенцијала деце са сметњама у развоју као критеријума за израду индивидуалних образовних програма”, ОН 179025 (2011-2018), чију реализацију финансира Министарство просвете, науке и технолошког развоја Републике Србије.





� Сурдолог је стручњак који ради на говорно-језичкој рехабилитацији глувих и наглувих особа





